#### Tisztelt Képviselő-testület!

A közbeszerzésekről szóló 2011. évi CVIII. törvény (Kbtv.) 33. § (1) bekezdésében foglalt előírás alapján az ajánlatkérő legkésőbb március 31. napjáig éves összesített közbeszerzési tervet köteles készíteni az adott évre tervezett közbeszerzésekről.

**A Kbtv. 33. §** (1) A 6. § (1) bekezdés *a)-d)* pontjában meghatározott ajánlatkérők - kivéve a XIV. Fejezet szerint eljáró ajánlatkérőket, valamint a központosított közbeszerzés során az ajánlatkérésre feljogosított szervezetet - a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) kötelesek készíteni az adott évre tervezett közbeszerzéseikről. A közbeszerzési tervet az ajánlatkérőnek legalább öt évig meg kell őriznie. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szervek kérésére a közbeszerzési tervét megküldeni.

Figyelembe véve a Magyarország 2015. évi központi költségvetéséről szóló 2014. évi C. törvény 70. §-át, az abban foglalt értékhatárok tekintetében az Önkormányzatnak közbeszerzési eljárást kell lefolytatni, tehát a 2015. évi közbeszerzési tervben szükséges szerepeltetni azokat a beruházásokat.

**A 63. §** (1) A közbeszerzésekről szóló 2011. évi CVIII. törvény (a továbbiakban: Kbt.) 10. § (1) bekezdés *b)* pontja szerinti nemzeti közbeszerzési értékhatár - kivéve a Kbt. szerinti közszolgáltatói szerződésekre vonatkozó értékhatárt - 2014. január 1-jétől 2014. december 31-éig:

*a)* árubeszerzés esetében: 8,0 millió forint,

*b)* építési beruházás esetében: 15,0 millió forint,

*c)* építési koncesszió esetében: 100,0 millió forint,

*d)* szolgáltatás megrendelése esetében: 8,0 millió forint,

*e)* szolgáltatási koncesszió esetében: 25,0 millió forint.

(2) Az (1) bekezdéstől eltérően a Kbt. szerinti közszolgáltatói szerződésekre vonatkozó nemzeti közbeszerzési értékhatár 2014. január 1-jétől 2014. december 31-éig:

*a)* árubeszerzés esetében: 50,0 millió forint,

*b)* építési beruházás esetében: 100,0 millió forint,

*c) szolgáltatás megrendelése esetében: 50,0 millió forint.*

Kérem a tisztelt képviselő testületet, az előterjesztést elfogadni szíveskedjen.

**Határozati javaslat:**

**Novaj Község Önkormányzat Képviselő-testületének**

**…/2015. (…) Határozata**

Novaj Község Önkormányzat a közbeszerzésekről szóló 2011. évi CVIII. törvény 33.§-a alapján az Önkormányzat, mint ajánlatkérő a 2015. évben közbeszerzési eljárást nem tervez lefolytatni.

Felelős: Dr. Darvainé Dr. Kádár Katalin polgármester

Határidő: folyamatos

Novaj, 2015. március 17.

Dr. Darvainé Dr. Kádár Katalin

polgármester